
PATVIRTINTA

Kazlų Rūdos 

Sporto centro direktorės
2026 m. liepos  d.
įsakymu Nr. BVĮ 1.3-
JANKŲ VASAROS ŠVENTĖS SPORTO TURNYRŲ NUOSTATAI
I. TIKSLAS IR UŽDAVINIAI
1. Siekti, kad Jankų gyventojai organizuotai ir sistemingai sportuotų.
2. Skatinti sporto visiems plėtrą regione, puoselėti kūno kultūrą ir mėgėjų sportą, didinti gyventojų fizinį aktyvumą.

3. Nustatyti pajėgiausias sporto turnyrų komandas.

4. Gerinti sporto bendruomenių bendradarbiavimą.

II. ORGANIZAVIMAS IR VYKDYMAS
5. Jankų vasaros šventės sporto turnyrų organizatoriai: Kazlų Rūdos sporto centras, Jankų tinklinio klubas, Jankų seniūnija ir Jankų bendruomenė.

6. Jankų vasaros šventės sporto turnyrus vykdo Kazlų Rūdos sporto centras.
7. Sporto turnyrams vadovauja Kazlų Rūdos sporto centro paskirti teisėjai.

III. VYKDYMO LAIKAS IR VIETA
8. Jankų vasaros šventės sporto turnyrai vyks 2026 m. rugpjūčio 1 d. (šeštadienis). 

9. Atidarymas - Jankų sporto aikštyne 10.00 val.

IV. DALYVIAI IR REGISTRACIJA
10. Jankų vasaros šventės sporto turnyruose dalyvauti gali Kazlų Rūdos ir aplinkinių savivaldybių komandos.
11. Jankų vasaros šventės sporto turnyrų dalyvių amžius neribojamas, registruojamų komandų skaičius taipogi neribojamas.
12. Jankų vasaros šventės sporto turnyruose dalyvausiančios komandos registruojamos el. paštu giedrius.gorianovas@kazlurudossportocentras.lt iki liepos 31 d. 12.00. Smulkesnė informacija teikiama tel. +370 68549283
V. SPORTO TURNYRŲ PROGRAMA, NUGALĖTOJŲ NUSTATYMO TVARKA
13. Krepšinis 3x3
14. Futbolas 7x7 

15. Tinklinis 2x2
16. Komandinės smiginio varžybos

17. Atskirų sporto šakų nuostatai:
Krepšinis 3x3. Rungtyniauja vyrų komandos. Komandoje registruojami 4 asmenys. Komandos gali būti mišrios. Dalyvaujant 6 ar mažiau komandų, rungtyniaujama rato sistema. Po to žaidžiamos rungtynės dėl pirmos vietos (1-2 vietas grupės varžybose užėmusios komandos) ir dėl trečios vietos (3-4 vietas grupės varžybose užėmusios komandos). Esant didesniam komandų skaičiui, rungtyniaujama etapais. Į antrą etapą pateks po dvi ar tris (priklausomai nuo dalyvaujančių komandų skaičiaus) geriausias pogrupio komandas, kurios toliau kovas tęs ketvirtfinaliuose/pusfinaliuose, finaluose. Grupės varžybose dviem komandoms surinkus vienodai taškų, aukštesnė vieta skiriama komandai, laimėjusiai tarpusavio rungtynes. Trims  komandoms grupės varžybose surinkusioms tiek pat taškų, aukštesnę vietą lems tarpusavio žaistų susitikimų rezultatai (didesnis pergalių skaičius, geresnis taškų skirtumas, didesnis įmestų taškų skaičius). Esant visiems vienodiems rodikliams, aukštesnę poziciją lems trijų komandų visų susitikimų grupėje rezultatai. Vienerių turnyro rungtynių trukmė – 10 min nestabdomo laiko.
Tinklinis 2x2. Komandą sudaro 2 žaidėjai. Registruotis gali ir mišrios komandos. Rungtynės žaidžiamos iki dviejų laimėtų setų. Vienas setas žaidžiamas iki 15 taškų. Esant lygiam rezultatui, lemiamas setas žaidžiamas iki 11 taškų. Dalyvaujant 6 ar mažiau komandų, rungtyniaujama rato sistema. Esant didesniam komandų skaičiui, rungtyniaujama etapais.  Komandai už pergalę rezultatu 2:0 skiriami 2 taškai, pralaimėjusiai komandai – 0 taškų. Sužaidus rungtynes rezultatu 2:1, komandai nugalėtojai skiriami 2 taškai, pralaimėjusiai komandai – 1 taškas. 
Futbolas 7x7. Komandą sudaryti gali iki 12 žaidėjų. Komanda gali būti mišri. Dalyvaujant 6 ar mažiau komandų, rungtyniaujama rato sistema. Esant didesniam komandų skaičiui, rungtyniaujama etapais. Rungtynių trukmė 15-20 min (laikas nestabdomas). Už pergalę  nugalėtojai skiriami 3 taškai, pralaimėjusiai komandai – 0 taškų; lygiosios – abiem komandoms 1 tašką. 
Smiginis. Komandinė rungtis. Komandą sudaro 3 dalyviai. Metama į taikinį 8 kartus po 3 strėlytes. Laimi komanda, surinkusi daugiausia taškų.

VI. APDOVANOJIMAI
18. Atskirų sporto šakų komandos nugalėtojos ir prizininkės apdovanojamos organizatorių įsteigtais prizais.
_____________________________________________

